Bloem-weduwee, eksekuteurs vat mekaar aan oor man se boedel | Netwerk24
Bloem-weduwee, eksekuteurs vat mekaar aan oor man se boedel
'n Oorlog in die kleine oor die nalatenskap van 'n bekende Bloemfonteinse sakeman dreig tussen die eksekuteurs van sy bestorwe boedel en sy weduwee, blyk dit uit hofstukke in die hooggeregshof in Bloemfontein.
Die twee eksekuteurs van wyle Jan Vermeulen (86) se boedel vra die hof om sy weduwee, Gerda (67), te beveel om die Nissan-sportnutsvoertuig waarmee haar man altyd gery het aan hulle te besorg. Dit is 'n bate in die boedel.
Sy weier egter en sê in prokureursbriewe die voertuig is ingevolge haar huweliksvoorwaardekontrak van 2004 'n skenking aan haar. Luidens dié kontrak skenk Vermeulen die motor wat sy vrou daagliks gebruik, met sy afsterwe aan haar.